Crush (lagu Yuna)

"Crush" ialah lagu nyanyian penyanyi Malaysia Yuna menampilkan penyanyi Amerika Syarikat Usher. Ia dikeluarkan sebagai single dari album antarabangsa ketiga Yuna, Chapters (2016).

Persembahan komersial 
Lagu ini menduduki nombor 24 dan setakat ini memuncak pada nombor 1 di Malaysia Music Weekly, menjadi single yang paling cepat ke atas senarai dalam hanya seminggu. Pada 9 Mac, lagu yang memuncak pada nombor 12, 17, 6 dan 3 untuk carta single Indonesia, Singapura, Kemboja dan R&B Billboard Amerika Syarikat. "Crush" ialah lagu pensijilan emas RIAA pertama Yuna dengan jualan sebanyak 500,000 unit menjelang April 2019, selepas tiga tahun ia dikeluarkan.

Muzik video 
Muzik video rasmi untuk "Crush" telah dikeluarkan pada 26 April 2016 di akaun Vevo rasmi Yuna. Sejak ia dikeluarkan, ia telah mendapat lebih daripada 20 juta tontonan. video muzik skala kelabu sendiri menampilkan Yuna dan Usher menyanyi di hadapan sebuah bangunan bersejarah.

Maklum balas
Yuna dilaporkan berkata jumlah pengikut akaun Instagram miliknya melonjak selepas "Crush" dilancarkan. Beliau berkata jumlah pengikutnya bertambah daripada 312,000 orang kepada 320,000 selepas lagu "Crush" diperdengarkan.

Kontroversi
Rancangan hiburan terbitan Astro Ria, MeleTOP membuat permohonan maaf secara terbuka di laman Twitter berhubung penyiaran klip parodi lagu Crush pada 2 Ogos 2016. Klip yang menampilkan Jihan Muse dan Shuk Balas dalam segmen parodi itu didakwa Yuna berbaur perkauman apabila pelawak itu menghitamkan wajahnya untuk menyerupai Usher. Yuna kemudiannya meluahkan kekesalannya atas penyiaran video parodi berkenaan yang disifatkannya sebagai tidak sensitif dan boleh memusnahkan perjalanan kerjaya seninya di Amerika Syarikat.

Format dan senarai runut
 Muat turun digital
 "Crush" – 4:03

Sejarah keluaran

Kedudukan carta

Anugerah

Rujukan 

Single 2016
Lagu Yuna